b"\n_START_ARTICLE_\nCarlos, prins av Asturias\n_START_PARAGRAPH_\nDon Carlos, prins av Asturias (f\xc3\xb8dt 8. juli 1545 i Valladolid, d\xc3\xb8d 24. juli 1568 i Madrid) var den eldste s\xc3\xb8nn av Filip II av Spania og hans f\xc3\xb8rste kone Maria Manuela av Portugal, datter av Johan III av Portugal._NEWLINE_Don Carlos var mentalt ustabil og ble fengslet av faren tidlig i 1568, hvor han d\xc3\xb8de etter et halvt \xc3\xa5r i isolasjon. Hans skjebne er skildret i Friedrich Schillers tragiske drama Don Carlos, infante fra Spania og operaen Don Carlos av Giuseppe Verdi._NEWLINE_Historien om en konge som fengsler sin egen s\xc3\xb8nn er ogs\xc3\xa5 tema i boken Livet er en dr\xc3\xb8m av Pedro Calder\xc3\xb3n de la Barca fra 1635, selv om Don Carlos ikke nevnes direkte._NEWLINE_Don Carlos' mor d\xc3\xb8de 4 dager etter f\xc3\xb8dselen, og han begynte tidlig i puberteten \xc3\xa5 vise tegn til mental ustabilitet. Mange fysiske og mentale tegn kan tyde p\xc3\xa5 at dette var et resultat av innavl innen Huset Habsburg og de kongelige familiene i Portugal og Spania._NEWLINE_Carlos hadde bare fire oldeforeldre i stedet for maksimalt \xc3\xa5tte, og hans foreldre hadde samme stamtavle (1/8) som om de var halvs\xc3\xb8sken . Han hadde bare seks tippoldeforeldre, i stedet for de maksimale 16; mormoren og hans farfar var s\xc3\xb8sken, sin morfar og hans farmor var ogs\xc3\xa5 s\xc3\xb8sken, og hans to oldem\xc3\xb8dre var s\xc3\xb8stre._NEWLINE_I 1562 ble han utsatt for en hodeskade da han falt ned en trapp. Han overlevde etter en trepanasjon av hodeskallen, gjennomf\xc3\xb8rt av den kjente anatomen Andreas Vesalius. Etter denne hendelsen, fikk Don Carlos en vanskelig adferd, hvor han blant annet begynte \xc3\xa5 mislike hertugen av Alba, som var kongens kommandant i Nederland, en stilling som var blitt lovet Don Carlos. Don Carlos skal da ha startet \xc3\xa5 konspirere med oppr\xc3\xb8rere i Nederland. Han ble ogs\xc3\xa5 fiendtlig innstilt overfor faren, og skal ha planlagt \xc3\xa5 ta livet av ham. H\xc3\xb8sten 1567 var han i ferd med \xc3\xa5 flykte til Nederland, men planen ble avsl\xc3\xb8rt av Don Juan de Austria._NEWLINE_Det er i ettertid blitt spekulert i om han d\xc3\xb8de av forgiftning mens han satt fengslet, men historikere i dag tror han d\xc3\xb8de av naturlige \xc3\xa5rsaker. Han ble sv\xc3\xa6rt tynn og kan ha utviklet spiseforstyrrelser i fengselet."